open-index/open-wikipedia-markdown huggingface dataset:
அமோனியம் யுரேனைல் கார்பனேட்டு

**அமோனியம் யுரேனைல் கார்பனேட்டு**  *(Ammonium uranyl carbonate)* என்பது UO2CO3•2(NH4)2CO3  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். யுரேனைல் அமோனியம் கார்பனேட்டு என்ற பெயராலும் இது அழைக்கப்படுகிறது. யுரேனியத் தொழிற்சாலைகளில் இதை சுருக்கமாக யுஏசி என்கிறார்கள்.  யுரேனியம் அறுபுளோரைடை (UF6) யுரேனியம் ஈராக்சைடாக (UO2) மாற்றும் செயல்முறையில் ஒரு முக்கியமான வேதியியல் கூறாக இது கருதப்படுகிறது.  

அமோனியம் யுரேனைல் கார்பனேட்டுடன் நீராவியையும் ஐதரசனையும் 500 முதல் 600 பாகை செல்சியசு வெப்பநிலையில் சேர்த்தால் யுரேனியம் ஈராக்சைடு கிடைக்கும். நீரிய யுரேனைல் நைட்ரேட்டின் வடிநீர்மத்தை அமோனியம் பைகார்பனேட்டுடன் சேர்த்து சூடுபடுத்தி அமோனியம் யுரேனைல் கார்பனேட்டை திண்மநிலை விழ்படிவாக உருவாகிறது.  கரைசலிலிருந்து இத்திண்மம் பிரிக்கப்பட்டு மெத்தனால் சேர்த்து உலர்த்தி ஐதரசனுடன் உயர்வெப்பநிலைக்கு சூடாக்கினால் நேரடியாக யுரேனியம் ஈராக்சைடு தூளாகத் தயாரிப்பது மற்றொரு தயாரிப்பு முறையாகும்.   
  
அமோனியம் யுரேனைல் கார்பனேட்டு யுரேனியம் ஈராக்சைடு தூளானது எளிமையான பாய்வும் 10 µ அளவுக்கு சொரசொரப்பும் புரைமமும் 5மீ2/கிராம் மேற்பரப்பும் கொண்டு கட்டியாக்கலுக்கு பொருத்தமானதாக உள்ளது. மணித்திரளாக்கம் என்ற படிநிலை இம்முறையில் தவிர்க்கப்படுகிறது. அணுக்கரு எரிபொருள் கட்டுருவாக்கத்தில் யுரேனியம் ஈராக்சைடு மாற்றம் பெரும்பாலும் முதல் படிநிலையாக மேற்கொள்ளப்படுகிறது.  
தென் கொரியா , அர்கெந்தினா  போன்ற நாடுகளில் அமோனியம் யுரேனைல் கார்பனேட்டு செயால்முறை பின்பற்றப்படுகிறது. இச்செயல்முறையில் குறைந்த காற்று அல்லது ஆக்சிசன் முன்னிலையில் உயர்வெப்பநிலைக்கு சூடாக்கல், ஒடுக்கம், நிலைநிறுத்தம் போன்ற செயல்கள் உடனிகழ்வாக செங்குத்து பாய்ம அடுக்கு அணுக்கரு உலையில் செயற்படுத்தப்படுகின்றன. பெரும்பாலான நாடுகளில் அணுக்கரு எரிபொருளுக்குத் தேவையான யுரேனியம் ஈராக்சைடை அமோனியம் டையுரேனேட்டு செயல்முறையின் வழியே தயாரிக்கிறார்கள். இச்செயல்முறை பலபடிநிலைகள் கொண்டதாகும்.  

மஞ்சள் அப்பத்தின் பலவடிவங்களில் அமோனியம் யுரேனைல் கார்பனேட்டும் ஒன்றாகும். குவியல்மீட்புச் செயல்முறையின் விளைபொருளாக இங்கு இச்சேர்மம் உருவாகிறது.  
## மேற்கோள்கள்

## மேலும் படிக்க
*
*
*

பகுப்பு:அமோனியம் சேர்மங்கள்
பகுப்பு:யுரேனைல் சேர்மங்கள்
பகுப்பு:கார்பனேட்டுகள்
பகுப்பு:அணுக்கருப் பொருட்கள்
கொரோனா தேவி வழிபாடு

**கொரோனா தேவி வழிபாடு** , இந்தியாவில் கொரோனா வைரசு, பெருந்தொற்றால் 14 சூன் 2020 வரை 3,24,482 பேர் பாதிக்கப்பட்டு, 9,247 பேர் இறந்துள்ளனர். இப்பெருந்தொற்று நோய்க்கு இதுவரை மருந்துகள் கண்டுபிடிக்கப்படாத நிலையில், உலகில் பல பகுதிகளில் பெண்கள் சில வினோதமான தடுப்பு நடைமுறைகள் மற்றும் சடங்குகள் செய்து வருகின்றனர். இருப்பினும், இந்தியாவில், இந்த பெருந்தொற்று நோய், சில பகுதிகளில் மக்களை மூடநம்பிக்கைக்குள்ளாக்கியுள்ளது.

மார்ச், 2020 மாத இறுதியில் உத்தரப் பிரதேசம் மாநிலம்,  சீதாப்பூர் மாவட்டத்தில் *கொருனா* (**Koruna**) என்ற கிராமத்தில் வசிப்பவர்கள், கொரோனா வைரசு மார்ச், 2020 மாத இறுதியில் இந்தியாவில் பரவியதிலிருந்து பல பாகுபாடுகளை எதிர்கொண்டனர்.
 
தற்போது சூன் மாத நடுவில் பிகார், ஜார்க்கண்ட், உத்தரப் பிரதேசம், அசாம் மற்றும் மேற்கு வங்காளத்தின் பல மாவட்டங்களில் பெண்கள் மற்றும் திருநங்கைகள் கொரோனா வைரசு பெருந்தொற்றிலிருந்து தங்களைக் காத்தருள **கொரோனா தேவி** வழிபாடுகள் செய்கின்றனர். கேரளாவின் கொல்லம் மாவட்டத்தில் உள்ள கடக்கல் என்னும் இடத்தில் அணிலன் என்பவர் கொரோனா வைரசு வடிவச் சிலையை நிறுவி கொரோனா தேவியை வழிபாடு செய்கிறார். 

## மேற்கோள்கள்


*
பகுப்பு:நம்பிக்கைகள்
பகுப்பு:வழிபாடு
விண்மீன் கோட்டுரு

கோட்டுருவியலில் **விண்மீன்** அல்லது **விண்மீன் கோட்டுரு** (*star*) *S*k என்பது முழு இருகூறு கோட்டுருவாகும். இக்கோட்டுரு ஒரு உள்முனையும் *k* இலைகளும் கொண்ட மரமாக (*K*1,*k*) இருக்கும். *k* ≤ 1 எனில் இம்மரத்தில் உள்முனை இருக்காது, *k* + 1 இலைகள் இருக்கும்).  

மாறாக, சில நூலாசிரியர்கள் விண்மீனை (*S*k)  அதிகபட்சம் 2 அலகு விட்டமும் *k* வரிசையும் கொண்ட மரமாக வரையறுக்கின்றனர். இந்த வகையில் *k* > 2 எனில் அந்த விண்மீனில் *k*&nbsp;&minus;&nbsp;1 இலைகள் இருக்கும்

ஒன்றுக்கும் அதிகமான படிகொண்ட அதிகபட்ச முனைகள் ஒன்று மட்டுமேயுள்ள இணைப்புள்ள கோட்டுருக்களாகவும் விண்மீன் கோட்டுருக்களை வரையறுக்கலாம்.

## கவ்வி

மூன்று படியுடைய விண்மீன் **கவ்வி**யென (*claw*) அழைக்கப்படுகிறது.

கவ்வியற்றக் கோட்டுருக்களின் வரையறையில் கவ்விகள் குறிப்பிடத்தக்கவை. கவ்வியற்ற கோட்டுருக்களின் எந்தவொரு தூண்டப்பட்ட உட்கோட்டுருவும் கவ்வியாக இருக்காது.

## பயன்பாடுகள்
பல கோட்டுரு பண்புகள் விண்மீன்களைக் கொண்டு வரையறுக்கப்பட்டுள்ளன: 
*ஒரு கோட்டுருவைக் காடுகளாகப் பிரிக்கும்போது அக்காடுகளிலுள்ள ஒவ்வொரு மரமும் ஒரு விண்மீனாக இருக்கவேண்டும் என்ற கட்டுப்பாட்டுக்குட்பட்டு பிரிக்கப்படக்கூடிய காடுகளின் என்ணிக்கையின் சிறுமமதிப்பு விண்மீன் எண்ணிக்கை (Star arboricity) எனப்படும்.
*ஒரு கோட்டுருவின் "விண்மீன் நிற எண்" என்பது "ஒவ்வொரு இரண்டு நிறத் தொகுதிகள் இணைந்து உருவாக்கும் உட்கோட்டுருக்களின் இணைப்புள்ள கூறுகள் அனைத்தும் விண்மீன்களாக இருக்க வேண்டும்" என்பதற்குட்பட்டு அக்கோட்டுருவின் முனைகளை நிறந்தீட்டத் தேவைப்படும் நிறங்களின் எண்ணிக்கையின் சிறுமவளவு ஆகும். 
*கிளை அகலம் 1 உடைய கோட்டுருக்களின் ஒவ்வொரு இணைப்புள்ள கூறுகளும் ஒரு விண்மீனாக இருக்கும்.

### இதர பயன்பாடுகள்
*ஒரு கவ்வியின் முனைகளுக்கு இடைப்பட்ட தொலைவுகளின் கணம், சமவளவை உருமாற்றத்தால் எப்பரிமாண யூக்ளிடிய வெளிக்குள்ளும் உட்பொதிய முடியாத ஒரு முடிவுறு  மெட்ரிக் வெளிக்கு எடுத்துக்காட்டாக அமைகிறது.

*விண்மீன் கோட்டுருவை மாதிரியாகக் கொண்ட கணினி வலையமைப்பான விண்மீன் வலையமைப்பு, விரவல் கணினி செய்முறையில் முக்கியமான ஒன்றாகும்.

## மேற்கோள்கள்

## வெளியிணைப்புகள்

பகுப்பு:கோட்டுருவியல்
தீக்குச்சிக் கோட்டுரு

வடிவவியல் கோட்டுரு கோட்பாடுவில் **தீக்குச்சிக் கோட்டுரு** (*matchstick graph*) என்பது ஒன்றையொன்று சந்திக்காத, ஓரலகு நீளமுள்ள விளிம்புகளுடன் ஒரு தளத்தில் வரையக்கூடிய கோட்டுருவாகும். அலகு தொலைவு கோட்டுரு மற்றும் சமதளப்படுத்தக்கூடிய கோட்டுருவாக உட்பொதிவு செய்யப்படக்கூடிய கோட்டுரு எனவும் தீக்குச்சிக் கோட்டுருவை வரையறுக்கலாம். சாதாரணமாக தீக்குச்சிக் கோட்டுருவானது,  ஒரு தட்டையான மேற்பரப்பில் ஒன்றையொன்று சந்திக்காத தீக்குச்சிகளைக் கொண்டு அமைக்கப்படும் கோட்டுரு எனலாம்.

ஒவ்வொரு தீக்குச்சிக் கோட்டுருவும் ஒரு அலகு தொலைவு கோட்டுருவாக இருக்கும். ஒவ்வொரு பென்னி கோட்டுருவும் ஒரு தீக்குச்சிக் கோட்டுருவாகும். ஆனால் எல்லா தீக்குச்சிக் கோட்டுருக்களும் பென்னி கோட்டுருக்கள் அல்ல. எடுத்துக்காட்டாக, எட்டு-முனை முப்படி தீக்குச்சிக் கோட்டுரு ஒரு பென்னி கோட்டுருவாகாது.

## ஒழுங்கு தீக்குச்சிக் கோட்டுருக்கள்

தீக்குச்சிக் கோட்டுருக்கள் குறித்த அபெரும்பான்மை ஆய்வுகள் ஒழுங்கு கோட்டுருக்களைக் கொண்டுள்ளது. ஒரு ஒழுங்கு கோட்டுருவின் அனைத்து முனைகளும் சம எண்ணிக்கையிலான அண்மை முனைகளைக் கொண்டிருக்கும். இந்த எண்ணிக்கை கோட்டுருவின் படி எனப்படுகிறது.

தீக்குச்சிக் கோட்டுருக்கள், நான்கு படிவரைக் கொண்ட ஒழுங்கு கோட்டுருக்களாக இருக்கின்றன. ஒன்று, இரண்டு, மூன்று முனைகள் கொண்ட முழுக்கோட்டுருக்கள் (ஒற்றை முனை, ஒற்றை விளிம்பு, முக்கோணம்) முறையே 0-, 1- மற்றும் 2- ஒழுங்கு கோட்டுருக்களாகும். 

ஒரு ஒழுங்கு தீக்குச்சிக் கோட்டுருவின் படி நான்கை விட அதிகமாக இருக்க முடியாது. முக்கோணமற்ற மிகச்சிறிய தீக்குச்சிக் கோட்டுரு (சுற்றளவு&nbsp;≥&nbsp;4) 20 முனைகள் கொண்டிருக்கும்.

### 3-ஒழுங்கு தீக்குச்சிக் கோட்டுரு
மிகச்சிறிய 3-ஒழுங்கு தீக்குச்சிக் கோட்டுருவானது இரு வைரவடிவக் கோட்டுருவின் இரு நகல்களைக் கொண்டு உருவாக்கப்படுகிறது. இவ்வுருவாக்கத்தின்போது இரு நகல்களின் ஒத்த முனைகளுக்கு இடைப்பட்ட தொலைவு ஓரலகாக இருக்குமாறு கொள்ளப்படுகிறது.

2019 இல் மைக் வின்கிலேர் (Mike Winkler) 54 முனைகளும் 5 சுற்றளவும் கொண்ட மிகச்சிறிய 3-ஒழுங்கு தீக்குச்சிக் கோட்டுருவை வெளியிட்டார்.

### 4-[[ஒழுங்கு கோட்டுரு|ஒழுங்கு]] தீக்குச்சிக் கோட்டுரு
1986 இல், ஏய்க்கோ அர்போர்த் (Heiko Harborth) என்ற செருமானிய அறிஞர் அவரது பெயரால் ஒரு கோட்டுருவை அறிமுகப்படுத்தினார். அர்போர்த் கோட்டுரு என அழைக்கபட்ட அந்தக் கோட்டுரு 52 முனைகள் மற்றும் 104 விளிம்புகளுடன் அமைந்த மிகச்சிறிய  4-ஒழுங்கு தீக்குச்சிக் கோட்டுருவிற்கு ஒரு எடுத்துக்காட்டாகும்.

ஒவ்வொரு 4-ஒழுங்கு தீக்குச்சிக் கோட்டுருவுக்கும் குறைந்தபட்சம் 20 முனைகள் இருக்கும். 53, 55, 56, 58, 59, 61, 62 தவிர இதர ≥ 52 முனைகளுக்கான 4-ஒழுங்கு தீக்குச்சிக் கோட்டுருக்கள் கண்டறியப்பட்டுள்ளன. முதன்முதலாக 2016 இல் 54, 57, 65, 67, 73, 74, 77, 85 முனைகளுடைய 4-ஒழுங்கு தீக்குச்சிக் கோட்டுருக்கள் வெளியிடப்பட்டன. 52, 54, 57, 60, 64 முனைகளுடைய 4-ஒழுங்கு தீக்குச்சிக் கோட்டுருக்களுக்கு ஒரேயொரு எடுத்துக்காட்டு மட்டுமே அறியப்பட்டுள்ளது. இந்த ஐந்து கோட்டுருக்களில் 60 முனைகள் கொண்டது மட்டுமே இளக்கமானது; மற்ற நான்கும் திண்மமானவை.

## மேற்கோள்கள்

பகுப்பு:கோட்டுருவியல்
யுரேனைல் மெட்டாபாசுபேட்டு

**யுரேனைல் மெட்டாபாசுபேட்டு** *(Uranyl metaphosphate)* என்பது [UO2(PO3)2]n  என்ற பொது மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். யுரேனியம், பாசுபரசு, ஆக்சிசன் முதலிய தனிமங்கள் சேர்ந்து இது உருவாகிறது. UO2(H2PO4)2•3H2O. சேர்மத்தை வெப்பச் சிதைவுக்கு உட்படுத்துவதன் மூலமாக இந்த நீண்ட சங்கிலி சேர்மம் உருவாகிறது. NaUO2(PO3)3 மற்றும் CsUO2(PO3)3 போன்ற இரட்டை உப்புகள் சில அறியப்படுகின்றன.  

மிக உயர்ந்த வெப்பநிலையில் யுரேனைல் மெட்டாபாசுபேட்டு ஆக்சிசனை விடுவித்து UP2O7 சேர்மமாக சிதைவடைகிறது.   
## மேற்கோள்கள்

பகுப்பு:பாசுபேட்டுகள்
பகுப்பு:யுரேனைல் சேர்மங்கள்
விசுவ மித்ரா தீட்சித்

**விசுவ மித்ரா தீட்சித்** *(Vishva Mitra Dixit)*  ஒரு கென்ய மூலக்கூற்று உயிரியலாளர் ஆவார். இவர் கெனென்டெக் என்ற உயிரித்தொழில்நுட்பவியல் ஆணையத்தில்  கண்டுபிடிப்பு ஆராய்ச்சியின் தற்போதைய துணைத் தலைவராக உள்ளார். அப்போப்டொசிசு எனப்படும் பல்லணு உயிரின திட்டமிடப்பட்ட செல் இறப்புக்கு  மூலக்கூறு பாதையில் காசுபேசு என்ற புரோட்டியேசு வகை நொதியின் பங்கை தெளிவுபடுத்திய முதல் அணிகளில் ஒன்றை வழிநடத்தியதில் இவர் பெரும்பாலும் அறியப்படுகிறார். 2013 ஆம் ஆண்டு முதல் தேசிய அறிவியல் கல்விக்கழகத்தில் விசுவ மித்ரா தீட்சித் உறுப்பினராக உள்ளார்.
 
## மேற்கோள்கள்

பகுப்பு:வாழும் மக்கள்
பகுப்பு:உயிரியலாளர்கள்
பகுப்பு:கென்ய அறிவியலாளர்கள்
நயா முலுக்

**நயா முலுக்** (**Naya Muluk**) () நேபாளத்தின் தென்மேற்கே இந்தியாவின் தற்கால உத்தரப் பிரதேச மாநில எல்லையை ஒட்டி அமைந்த தராய் பகுதிகளில் ஒன்றாகும். நயா முலுக் பகுதி சாரதா ஆற்றுக்கும்,  மேற்கு ரப்தி ஆற்றுக்கும் இடைப்பட்ட பகுதியில் அமைந்த பகுதி ஆகும். 1816-மேற்கொள்ளப்பட்ட சுகௌலி உடன்படிக்கைக்குப் பிறகு, இதனை நயா முலுக் பிரதேசம் என அழைக்கப்பட்டது.

## வரலாறு

1814-16-இல் நடைபெற்ற ஆங்கிலேய-நேபாளப் போருக்குப் பின்னர் 1816-இல் மேற்கொள்ளப்பட்ட சுகௌலி உடன்படிக்கையின் படி, நயா முலுக் பிரதேசம் நேபாளத்திற்கு திருப்பி வழங்கப்பட்டது. அதே நேரத்தில் நேபாளம் ஆக்கிரமிப்பு செய்திருந்த சிக்கிம், டார்ஜிலிங், குமாவுன், கார்வால் மற்றும் கிழக்கு தராய் பகுதிகள் பிரித்தானிய கிழக்கிந்திய ஆட்சியாளர்களுக்கு விட்டுத்தர ஒப்புக் கொள்ளப்பட்டது.  

## நயா முலுக்கின் பகுதிகள்
 

நயா முலுக் பிரதேசத்தின் இரண்டு மாவட்டங்கள் நேபாள மாநில எண் 7 மற்றும் இரண்டு மாவட்டங்கள் நேபாள மாநில எண் 5-இல் அமைந்துள்ளது. நயா முலுக்கின் பரப்பளவு  மற்றும் மக்கள்தொகை 21,44,846 ஆகும்.

## மேற்கோள்கள்

## வெளி இணைப்புகள்
* A map by survey of India of 1934 showing Naya Mulk 
* https://www.spotlightnepal.com/2018/11/13/centenary-end-first-world-war-celebrations-all-over-world-except-nepal/
*http://himalaya.socanth.cam.ac.uk/collections/journals/contributions/pdf/CNAS_02_01_13.pdf
*https://books.google.co.uk/books?id=D7Oga-GvExMC&pg=PA64&lpg=PA64&dq=Naya+muluk&source=bl&ots=SWySzhFfCy&sig=ACfU3U3FOgXd14_bVQgz4AxRS512aOFp9Q&hl=en&sa=X&ved=2ahUKEwj48ZyUn_bnAhXHfn0KHarBC6gQ6AEwBXoECAgQAQ
*https://www.tandfonline.com/doi/abs/10.1080/09700160802309233
பகுப்பு:நேபாளப் புவியியல்
ஆய், பார்வோன்

**ஆய்** (**Ay**), பண்டைய எகிப்தின்  புது எகிப்திய இராச்சியத்தை ஆண்ட பதினெட்டாம் வம்சத்தின் இறுதி பார்வோனுக்கு முந்திய பார்வோன் ஆவார். ஆய் பண்டைய எகிப்தை கிமு 1323&ndash;1319&nbsp; அல்லது கிமு  1327&ndash; அல்லது கிமு 1323&nbsp; வரை 4 ஆண்டுகள் மட்டுமே ஆண்டார்.ஆய்யின மகளும், பார்வோன் அக்கெனதெனின் பட்டத்தரசியுமான புகழ்பெற்ற நெஃபர்டீட்டீ  எகிப்தை ஆண்டார்.

## வரலாறு
எகிப்தின் பதினெட்டாம் வம்சத்தின் இறுதி இரு மன்னர்களான ஆய் மற்றும் **[[ஹொரெம்ஹெப்]]**  ஆகியோர் பார்வோன் துட்டன்காமன் அரண்மனை அதிகாரிகளாக இருந்தவர்கள். மன்னர் துட்டகாமனின் விதவைச் சகோதரியை மணந்தவர் ஆய் ஆவார். துட்டன்காமனுக்குப் பின்னர் எகிப்தின் அரியணை ஏறிய ஆய்,  வாரிசு இன்றி குறுகிய காலம் மட்டுமே ஆண்டார். மன்னர் ஆய்யை, எகிப்தின் படைத்தலைவர் ஹொரெம்ஹெப், இராணுவப் புரட்சியின் மூலம், ஆய்யை அரியணையிலிருந்து நீக்கி தானே  எகிப்தின் மன்னரானார். ஆண் குழந்தை இல்லாத மனன்ர் ஹோரேம்ஹெப், முதலாம் ராமேசஸ்  என்பவரை தனது வாரிசாக அறிவித்து இறந்தார். கிமு 1292-இல் அரியணை ஏறிய முதலாம் ராமேசஸ் 19-ஆம் வம்ச பார்வோன் ஆக முடிசூட்டிக் கொண்டார்.  

## இதனையும் காண்க
* பண்டைய எகிப்திய அரசமரபுகள்

## மேற்கோள்கள்

## மேலும் படிக்க
* Jürgen von Beckerath, Chronologie des Pharaonischen Ägypten, MÄS 46 (Philip von Zabern, Mainz: 1997), pp.&nbsp;201

பகுப்பு:எகிப்திய மன்னர்கள்
பகுப்பு:எகிப்தின் பதினெட்டாம் வம்சம்  
பகுப்பு:பண்டைய எகிப்து
தந்தமானி

**தந்தமானி** (**Tantamani**) பண்டைய எகிப்தின் மூன்றாம் இடைக்காலத்தின் போது  பண்டைய எகிப்தைகைப்பற்றி ஆண்ட தெற்கு எகிப்தில் உள்ள நூபியாவின் குஷ் இராச்சியத்தின் பார்வோன் ஆவார். எகிப்தியர் அல்லாத பார்வோன் தந்தமானி, இருபத்தி ஐந்தாம் வம்சத்தின் இறுதி அரசன் ஆவார். இவர் எகிப்தை கிமு 664 – 656 முடிய எட்டு ஆண்டுகள் ஆட்சி செய்தார். 

கிமு 656-இல் 26-வது வம்ச மன்னர் முதலாம் சாம்திக்  மேல் எகிப்தின் தீபை நகரத்தைக் கைப்பற்றி எகிப்தில் பிந்தைய கால எகிப்திய இராச்சியத்தை நிறுவினார். பின்னர் தந்தமானி நூபியாவின் குஷ் இராச்சியத்தை மட்டும் இறக்கும் வரை கிமு 653 முடிய ஆண்டார்.

பார்வோன் தந்தமானியின் கல்லறையை, எல்-குர்ருவில் அகழாய்வு செய்த சார்லஸ் பென்னெட் எனும் தொல்லியலாளரால் 2003-ஆம் ஆண்டில் தந்தமானியின் பெயர் பொறித்த அமூன் கடவுளின் சிலையை கண்டுபிடித்தார்.

## எல்-குர்ரு கல்லறை
பார்வோன் தந்தமானியின் கல்லறை எல்-குர்ருவில் உள்ள பிரமிடுவிற்கு அண்மையில் அமைந்துள்ளது. தந்தமானியின் கல்லறையின் சுவர்கள் அழகான ஓவியங்களுடன் கூடியுள்ளது. 

Exterior of one of the ancient Nubian tombs at El-Kurru near Karima.jpg|பார்வோன் தந்த்மானியின் சிதைந்த கல்லறையின் வெளிப்புறம், எல்-குர்ரு, நூபியா.
File:Portrait of Tantamani in his tomb in El-Kurru.jpg|கல்லறையின் தந்தமானியின் ஓவியம், எல்-குர்ரு 
File:Grabkammer des Tanotamun.jpg|தந்தமானி நிறுவிய பிரமிடுவின் குவிமாடத்தின் ஓவியங்கள்
Burial Chamber of the tomb of Tanutamani (5) (33554932640).jpg|தந்தமானியை அடக்கம் செய்த அறையின் ஓவியங்கள்
Burial Chamber of the tomb of Tanutamani (4) (33096700524).jpg|தந்தமானி கல்லறையின் குவிமாட ஓவியங்கள்
Painting in the ancient Nubian tombs at El-Kurru near Karima, Sudan.jpg|தந்தமானியை அடக்கம் செய்த அறையின் ஓவியங்கள்
Burial Chamber of the tomb of Tanutamani (2) (33809906071).jpg|தந்தமானியின் குவிமாட ஓவியங்கள்


## தொல்பொருட்கள்

Kerma King Tantamani (r.664-653 BCE) XXV Dynasty Kushite.jpg|பார்வோன் தந்தமானியின் சிற்பம், கேர்மா  அருங்காட்சியகம்
Tanotamun statue in Kerma Museum.jpg|தந்தமானியின் சிலை, கேர்மா
Tanotanum statue, Kerma Museum.jpg|தந்தமானியின் இன்னொரு சிற்பம்
File:Tanotamun portrait in Kerma Museum.jpg|
File:Tantamani profile.jpg|
Tantamani statue Toledo Museum.jpg|
Tanuatamanu in Thebes.jpg|எகிப்தின் தீபை நகரத்தில் தந்தமானியின் ஓவியம்
File:25th Dynasty head of Amun.JPG|தந்தமானி நிறுவிய அமூன் கடவுளின் சிலை 
File:F2241 Louvre Amon belier 25 dynastie E33072 rwk.jpg|தந்தமானி நிறுவிய அமூன் கடவுளின் தலைச் சிற்பம் 


## இதனையும் காண்க
* பாரோக்களின் பட்டியல்
* எகிப்தின் இருபத்தி ஐந்தாம் வம்சம்
* பண்டைய எகிப்திய அரசமரபுகள்

## மேற்கோள்கள்

## மேலும் படிக்க
*

 

பகுப்பு:எகிப்திய மன்னர்கள்
 பகுப்பு:எகிப்தின் இருபத்தி ஐந்தாம் வம்சம்
டெனெட்டு (திரைப்படம்)

***டெனெட்டு (ஆங்கிலம்: Tenet)*** 2020 ஆம் ஆண்டில் வெளியாகிய உளவுத் திரைப்படமாகும். இத்திரைப்படம் கிறிஸ்டோபர் நோலன் ஆல் எழுதி இயக்கப்பட்டுள்ளது. ஜான் டேவிட் வாசிங்டன், ராபர்ட் பாட்டின்சன், எலிசபெத் டெபிக்கி, டிம்பிள் கபாடியா, மைக்கேல் கெய்ன், மற்றும் கென்னத் பிரனா ஆகியோர் இத்திரைப்படத்தில் நடித்துள்ளனர்.

நடிகர்கள் தேர்ந்தெடுத்தல் மார்ச்சு 2019 இல் துவங்கியது. முதன்மை படப்பிடிப்பு டென்மார்க், எசுத்தோனியா, இந்தியா, இத்தாலி, நோர்வே, ஐக்கிய இராச்சியம், மற்றும் அமெரிக்க ஐக்கிய நாடுகள் ஆகிய நாடுகளில்  மே 2019 மாதத்தில் துவங்கியது. ஒளிப்பதிவாளர் ஹொயிட் வேன் ஹொய்டெமா 70மி.மீ மற்றும் ஐமாக்சு அமைப்புகளில் இத்திரைப்படம் எடுக்கப்பட்டது.

*டெனெட்டு* திரைப்படத்தின் வெளியீடு கோவிட்-19 பெருந்தொற்றினால் மூன்றுமுறை தள்ளிவைக்கப்பட்டது. டெனெட்டு ஐக்கிய இராச்சியத்தில் ஆகத்து 26, 2020 அன்று வெளியானது. ஐக்கிய அமெரிக்காவில் செப்டம்பர் 3, 2020 அன்று வெளியானது. செப்டம்பர் இறுதிவரை $284மில்லியன் வருவாய் ஈட்டியுள்ளது. விமர்சகர்கள் பெரும்பான்மையாக நல்ல விமர்சனங்களைக் கொடுத்துள்ளனர், சிலர் கதையின் சிக்கல்களையும் இசைத் தொகுப்பினையும் கடுமையாக விமர்சித்துள்ளனர்.

## கதை
மூன்றாம் உலகப் போர் நடப்பதிலிருந்து தடுக்க ஒரு இரகசிய போராளி விழைகின்றார்.

## நடிகர்கள்
* ஜான் டேவிட் வாசிங்டன்
* ராபர்ட் பாட்டின்சன்
* எலிசபெத் டெபிக்கி
* டிம்பிள் கபாடியா
* மைக்கேல் கெய்ன்
* கென்னத் பிரனா
* ஏரன் டேயிலர்-சான்சன்
* கிளெமன்சு போயிசி
* ஹிமேஷ் படேல்
* டென்சில் சிமித்
* மார்டின் டோனவன்
* சான் ஏவரி

## தயாரிப்பு
### படப்பிடிப்பிற்கு முன்
எழுத்தாளர் மற்றும் இயக்குநர் கிறிஸ்டோபர் நோலன் இருபது ஆண்டுகளாக இத்திரைப்படத்தினை உருவாக்க திட்டமிட்டார் இத்திரைப்படத்தின் தலைப்பு ஆன்கிலத்தில் ஒரு மாலைமாற்று ஆகும். நோலன் பிற உளவுப்புனைவு திரைப்படங்களினைத் தவிர்த்து தான் எண்ணிய வகையிலேயே இத்திரைப்படத்தினை உருவாக்கியுள்ளார்.

### நடிகர் தேர்வு
இத்திரைப்படத்தில் நடிக்க ஜான் டேவிட் வாசிங்டன், ராபர்ட் பாட்டின்சன், மற்றும் எலிசபெத் டெபிக்கி ஆகியோர் மார்ச்சு 2019 இல் தேர்ந்தெடுக்கப்பட்டனர். பிறர் படப்பிடிப்பு துவங்கியப் பின்னர் அறிவிக்கப்பட்டனர். மார்டின் டோனவன் கடைசியாக திரைப்படத்தின் டிரெய்லரில் அறிவிக்கப்பட்டார்.

### படப்பிடிப்பு
மே 2019 இல் துவங்கிய முதன்மை படப்பிடிப்பில் 250 பேர் ஈடுபட்டனர். ஏழு நாடுகளில் படப்பிடிப்பு நடைபெற்றது — டென்மார்க், எசுத்தோனியா, இந்தியா, இத்தாலி, நோர்வே, ஐக்கிய இராச்சியம், மற்றும் அமெரிக்க ஐக்கிய நாடுகள்.

### படப்பிடிப்பிற்கு பின்
நோலனின் வழக்கமான இசையமைப்பாளர் ஹான்ஸ் சிம்மர் இற்கு பதிலாக இலூத்விக் இயோரான்சன் இத்திரைப்படத்திற்கு இசையமைத்துள்ளார். மேலும் நோலனின் நெடுநாள் தொகுப்பாளர் லீ சுமித் 2019 இல் வெளிவந்த *[[1917 (ஆங்கில திரைப்படம்)|1917]]* இல் வேலையாயிருந்த்தால், ஜெனிபர் லேம் தொகுப்பாளராக கொண்டுவரப்பட்டார்

## வெளியீடு
சூலை 17, 2020 அன்று வெளியிடப்படும் என்று முதலில் அறிவிக்கப்பட்டது. கோவிட்-19 பெருந்தொற்று நிலைமையினால் ஆகஸ்ட் 12 இற்கு தள்ளிவைக்கப்பட்டது. டெனெட்டு ஐக்கிய இராச்சியத்தில் ஆகத்து 26, 2020 அன்று வெளியானது. மேலும் ஐக்கிய அமெரிக்காவில் செப்டம்பர் 3, 2020 அன்று வெளியானது.

## குறிப்புகள்

## மேற்கோள்கள்

## வெளியிணைப்புகள்
* 
* 

பகுப்பு:2020 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:இத்தாலியில் படமாக்கப்பட்ட திரைப்படங்கள்
போலாநாத் திவேதியா

**போலாநாத் சாராபாய் திவேதியா (Bholanath Sarabhai Divetia)** (1822 - 1886 மே 11) இவர் ஓர் குசராத்தி கவிஞரும் இந்தியாவின் மத சீர்திருத்தவாதியும் ஆவார்.

## சுயசரிதை
இவர் அகமதாபாத்தைச் சேர்ந்த நகர் பிராமண குடும்பத்தில் பிறந்தார். இவர் சட்டம் பயின்று, இந்தியாவில் பிரிட்டிசு ஆட்சியின் போது அரசு ஊழியராக பணியாற்றினார். இவர் முதல் வகுப்பு துணை நீதிபதி பதவிக்கு உயர்த்தப்பட்டார். 1874 இல் ஓய்வு பெற்ற இவருக்கு ஆங்கிலேயர்களால் ராவ் பகதூர் பட்டம் வழங்கப்பட்டது. இவர் ஒரு மரபுவழி மதக் குடும்பத்தில் பிறந்தார். சிலை வழிபாட்டை நம்பினார் ஆனால் ஒரு உருவமற்ற கடவுள் மீது நம்பிக்கையை ஏற்றுக்கொண்டார். மத சீர்திருத்தத்திற்காக இவர் பிரார்த்தனா சமாஜம் மற்றும் தர்மசபையை நிறுவினார். இவர் குசராத்தி எழுத்தாளர் நரசின்ராவ் திவேத்தியாவின் தந்தை ஆவார்.

இவர் 1886 மே 11 இல் இறந்தார்.

## படைப்புகள்
இவருக்கு குசராத்தி, ஆங்கிலம், மராத்தி, பாரசீக மற்றும் சமசுகிருத மொழிகள் தெரிந்திருந்தன. ஈசுவர் பிரார்த்தனமாலா என்ற இதழில் இவரது இரண்டு தொகுதிகள் மாதத்தின் முப்பது நாட்களுக்கு பிரார்த்தனைகளாக வடிவமைக்கப்பட்ட முப்பது பிரிவுகளில் உள்ள பிரார்த்தனைகளின் தொகுப்பாக வெளிவந்தது. கடைசி இரண்டு பிரிவுகளை இவரின் மகன் நரசின்ராவ் திவேதியா முடித்தார். இவரது அபங்கமாலா தென்னிந்தியாவிலிருந்து வரும் அபங்கம் மற்றும் திண்டி வடிவ கவிதைகளாகும்.

## நினைவுச் சின்னங்கள்
200 ஆண்டுகள் பழமையான அவேலியைஅகமதாபாத் மாநகராட்சியால் போலோநாத்தின் பாரம்பரிய சொத்தாக அறிவிக்கப்பட்டுள்ளது. மற்றும் அவேலி என்பது அகமதாபாத்தின் பாரம்பரிய நடைப்பயணத்தில் உள்ளடக்கப்பட்ட இடங்களின் ஒரு பகுதியாகும்.  இது செதுக்கப்பட்ட மர வேலைகள் மற்றும் பச்சை மற்றும் தங்க வண்ணங்களில் வரையப்பட்ட மலர் உருவங்களுடன் உள்ளது.  அகோ பகத் போன்ற பிரபல கவிஞர்கள் இந்த அவேலியை போலாநாத்தின் வாழ்நாளுக்கு முன்னரே அடிக்கடி பயன்படுத்தி வந்துள்ளனர்.

## குறிப்புகள்

பகுப்பு:ராவ் பகதூர் பட்டம் பெற்றவர்கள்
பகுப்பு:1822 பிறப்புகள்
பகுப்பு:1886 இறப்புகள்
சங்கர்லால் பேங்கர்

**சங்கர்லால் கேலாபாய் பேங்கர் (Shankarlal Ghelabhai Banker )** (1889 - 1985)   இவர் ஓர் இந்திய சுதந்திர ஆர்வலராவார். மகாத்மா காந்தியின் ஆரம்பகால கூட்டாளிகளில் இவரும் ஒருவர்.

## தொழில்
சங்கர்லால் மற்றும் இவரது நண்பர் இந்துலால் யாக்னிக் ஆகிய இருவரும் முறையே யங் இந்தியா மற்றும் நவஜீவன் என்ற வெளியீடுகளை நிறுவியிருந்தனர். மகாத்மா காந்தி இந்தியாவில் பொது வாழ்க்கையில் நுழைந்தபோது இவர்கள் இந்த வெளியீடுகளை ஒப்படைத்தனர். இவர் காந்தியின் ஆரம்பகால கூட்டாளிகளில் ஒருவராவார். 1922 மார்ச் 10, அன்று, சங்கர்லால் பேங்கரும், யங் இந்தியாவின் வெளியீட்டாளராகவும் ஆசிரியராகவும் இருந்த காந்தியும் தேசத் துரோக குற்றச்சாட்டு சுமத்தப்பட்டு கைது செய்யப்பட்டனர்.

அகமதாபாத்தில் காந்தியின் நடவடிக்கைகளில் பேங்கர் முக்கியப் பங்கு வகித்தார். அகமதாபாத்தில் துணி ஆலைத் தொழிலாளர்கள் வேலைநிறுத்தம், 1918 கேதா சத்தியாக்கிரகம் மற்றும் ரௌலட் சட்டத்திற்கு எதிரான ஒத்துழையாமை போராட்டம் போன்றவற்றில் பங்கேற்றார். காதி மற்றும் நூற்புச் சக்கரத்தை ஊக்குவித்த பாரதிய நூற்புச் சங்கத்தின் செயலாளராகவும் இருந்தார்.

## குறிப்புகள்

பகுப்பு:1985 இறப்புகள்
பகுப்பு:1889 பிறப்புகள்
பகுப்பு:காந்தியவாதிகள்
சர்துல் சிங் கவிசர்

**சர்துல் சிங் கவிசர் (Sardul Singh Kavishar)** (1886-1963)  அமிர்தசரசில் பிறந்த இவர் இந்திய செய்தித்தாள் ஆசிரியராக இருந்தார். மேலும் இந்திய சுதந்திர இயக்கத்தில் ஒரு முக்கிய நபராகவும் இருந்தார்.  

## கல்வி
இலாகூரில் படித்த கவிசர் தனது பொது வாழ்க்கையை 1913ஆம் ஆண்டில் *சீக்கிய ரிவியூ* என்ற ஆங்கில மொழி செய்தித்தாளுடன் தொடங்கினார். சீக்கிய ரிவியூவில் ஒரு ஆரம்ப கட்டுரை புதுடெல்லியின் கட்டுமானத்தின் போது வெளி நகர சுவர் இடிக்கப்படுவதை விமர்சித்தது. ஏனெனில் இந்த சுவர் வரலாற்று சீக்கிய குருத்வாராவின் ஒரு பகுதியாக இருந்தது.  இது முதல் உலகப் போர் வெடிக்கும் வரை பரவலான சீக்கிய போராட்டத்திற்கு வழிவகுத்தது. அந்த சமயத்தில் அந்த குறிப்பிட்ட பிரச்சினை குறைவான முன்னுரிமையாகக் கருதப்பட்டது. போருக்குப் பிறகு கவிஷர் நடவடிக்கைக்கான தனது அழைப்புகளை புதுப்பித்தார், இதன் விளைவாக அவர் டெல்லியில் இருந்து வெளியேற்றப்பட்டார். அவர் லாகூருக்குச் சென்று *நியூ ஹெரால்ட்* என்ற மற்றொரு செய்தித்தாளைத் தொடங்கினார். 1919 ஆம் ஆண்டில், ரௌலட் சட்டத்திற்கு எதிராக எழுதியதற்காக அவர் கைது செய்யப்பட்டு சிறையில் அடைக்கப்பட்டார்.

## மீண்டும் அழைப்பு
1921 ஆம் ஆண்டில், 100 சீக்கிய தன்னார்வலர்களுக்கு குருத்வாராவின் இடிக்கப்பட்ட சுவரை மீண்டும் கட்டியெழுப்ப ஒரு பொது அழைப்பை வெளியிட்டார்.  700 தன்னார்வலர்கள் (கவிசர் உட்பட) கிளபினர். இருப்பினும், அவர்கள் இலாகூரிலிருந்து தில்லிக்கு புறப்படுவதற்கு முன்பு, தில்லி நகர அரசாங்கம் சுவரை மீண்டும் கட்டியதாக தகவல் வந்தது. அடுத்த மாதம், சீக்கிய சீர்திருத்தவாதிகள் படுகொலை செய்யப்பட்டதாக எழுதியதற்காக இவர் மீண்டும் கைது செய்யப்பட்டார். தேசத்துரோக குற்றச்சாட்டு சுமத்தப்பட்டு, நான்கு ஆண்டுகள் சிறையில் அடைக்கப்பட்டார். 

## காங்கிரசு
1933ஆம் ஆண்டில், காங்கிரசின் அப்போதைய தலைவர் குடியியற் சட்டமறுப்பினால் கைது செய்யப்பட்டதனால் இவர் காங்கிரசின் தலைவரானார். 1935ஆம் ஆண்டில், இவர் இந்திய அரசு 1935 சட்டத்தின் மூலம் காங்கிரசு பதவிக்கு வருவதை பகிரங்கமாக எதிர்த்தார். மேலும் 1937ஆம் ஆண்டில் அவர்கள் பெரும்பான்மையைப் பெற்ற மாகாணங்களில் பதவியை ஏற்றுக்கொண்ட பின்னர் கட்சியில் தனது உறுப்பினர் பதவியை ராஜினாமா  செய்தார்.

## சுபாஷ் சந்திரபோஸ்
1939இல், இவர் சுபாஷ் சந்திர போஸின் அனைத்திந்திய பார்வார்டு பிளாக் கட்சியில் சேர்ந்தார்; 1941இல் போஸ் இந்தியாவை விட்டு வெளியேறியபோது, கவிசர் அதன் தலைவரானார். இதனால், இவர் கைது செய்யப்பட்டு, நான்கு ஆண்டுகள் சிறையில் அடைக்கப்பட்டார். 

## பிளவு
1948 இல் அகில இந்திய பார்வார்டு பிளாக் பிளவுபட்டு அது மறுசீரமைக்கப்பட்டது. ஆனாலும், சர்துல் சிங் கவிசர் ஆர்.எஸ்.ருய்கர் தலைமையிலான மார்க்சிச எதிர்ப்பு குழுவுடன் இணைந்தார். அதன் மாநாட்டில், கவிசர் பார்வர்டு பிளாக் (ருய்கர்) தலைவராக தேர்ந்தெடுக்கப்பட்டார். அதன்பிறகு, ருய்கரின் கட்சியின் பலம் குறைந்து வந்ததால், கவிசர் தீவிர அரசியலில் இருந்து ஓய்வு பெற்றார். 

## படைப்புகள்
சர்துல் சிங் தனது வாழ்க்கையின் பெரும்பகுதி அரசியலில் தீவிரமாக இருந்ததைத் தவிர, ஒரு எழுத்தாளராகவும் இருந்தார்.. ஆங்கிலம் மற்றும் பஞ்சாபியில் பத்திரிகைகளைத் திருத்திய இவர் ஏராளமான துண்டுப்பிரசுரங்களையும் புத்தகங்களையும் வெளியிட்டார்.  பஞ்சாபியில் இவரது சீக்கிய தர்ம தரிசனம் 1969 ஆம் ஆண்டில் பாட்டியாலாவின் பஞ்சாபி பல்கலைக்கழகத்தால் வெளியிடப்பட்டது.
## குறிப்புகள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:பஞ்சாப் நபர்கள்
பகுப்பு:1963 இறப்புகள்
பகுப்பு:1886 பிறப்புகள்
உதயன் பண்டிட் விருது

**உதயன் பண்டிட் விருது** *(Udyan Pandit Award)* இந்தியாவில் பழ சாகுபடியில் சிறந்து விளங்குபவர்களுக்காக வழங்கப்படும் ஒரு விருதாகும்.  ஆப்பிள், வாழைப்பழம், திராட்சை, கொய்யா, மாண்டரின், மாம்பழம் , அன்னாசி  மற்றும் இனிப்பு ஆரஞ்சு, நாரத்தை ஆரஞ்சு  ஆகிய ஒவ்வொரு பிரிவுகளிலும்  ஒரு  விருது வழங்கப்படுகிறது.   மாநில தோட்டக்கலை வாரியம்  மாநிலம்  மற்றும் தேசிய  மட்டங்களில்  இவ்விருதுகளை வழங்குகிறது. 

## மேற்கோள்கள்

பகுப்பு:இந்திய விருதுகள்
பகுப்பு:இந்தியாவில் வேளாண்மை
கூபெர்னெற்றிசு

**கூபெர்னெற்றிசு** (ஆங்கிலம்:Kubernetes, பொதுவாக **k8s** என்று அழைக்கப்படுகிறது) என்பது மென்பொருட் செயலிகளைப் புழக்கத்திற்கு வகுத்தமைக்க உதவும் ஒருவகைத் திறந்த மூலமென்பொருள் முறைப்பட்ட பொதிவொருங்கிணைப்பு அமையமாகும் (open-source container-orchestration system).

## மேற்கோள்கள்

## வெளியிணைப்புகள்
* 
* 

பகுப்பு:மென்பொருள்
சங்கத்தமிழன்

***சங்கத்தமிழன்*** (*Sangathamizhan*) என்பது விஜய் சந்தர் எழுதி இயக்கிய 2019 இந்திய தமிழ்- மொழி அதிரடித் திரைப்படம்.
இத்திரைப்படத்தில் விஜய் சேதுபதி, ராசி கன்னா, நிவேதா பெத்துராஜ் நடித்துள்ளனர். இசையை விவேக்-மெர்வின் இசையமைத்துள்ளார், ஒளிப்பதிவை ஆர்.வெல்ராஜ் கையாண்டார். முதன்மை படப்பிடிப்பு 2019 பிப்ரவரி மாதத்தில் ஹைதராபாத்தில் தொடங்கப்பட்டதாக கூறப்படுகிறது. திரைப்படம் 15 நவம்பர் 2019 அன்று வெளியிடப்பட்டது.

## நடிப்பு
*விஜய் சேதுபதி - சங்கத்தமிழன் & முருகா
*ராசி கன்னா - கமலினி
*நிவேதா பெத்துராஜ் - தேன்மொழி
*சூரி - சூரி
*நாசர் - தேவராஜா
*சிறீமன் - வெங்கடேஷா
*இராசேந்திரன் - கிட்டப்பா

## மேற்கோள்கள்

## வெளியிணைப்புகள்
*சர்வதேச திரைப்பட தரவுத் தளத்தில்

பகுப்பு:2019 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் சேதுபதி நடித்த திரைப்படங்கள்
பகுப்பு:நிவேதா பெத்துராஜ் நடித்த திரைப்படங்கள்
பகுப்பு:சூரி நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
அர்த்தனா பினு

**அர்த்தனா பினு** (*Arthana Binu*) இந்தியத் திரைப்பட நடிகையும் இந்திய தொலைக்காட்சி நிகழ்ச்சித் தொகுப்பாளரும் ஆவார். இவர் தமிழ் , மலையாளம் மற்றும் தெலுங்கு திரைப்படத் துறையில் தோன்றினார். 2016 ஆம் ஆண்டு தெலுங்குத் திரைப்படமான *சீதாம்மா ஆண்டலு ராமையா சித்ராலு*வில் அறிமுகமானார். தமிழில்   தொண்டன் (2017), செம (2018) மற்றும் கடைகுட்டி சிங்கம் (2018) போன்ற படத்தில் நடித்தார்..

## பிறப்பு மற்றும் இளமைக்காலம்

திருவனந்தபுரத்தின் சர்வோதயா வித்யாலயத்தில் அர்த்தனா தனது பள்ளிப்படிப்பை முடித்தார். அவர் தனது 11 ஆம் வகுப்பு பள்ளிப்படிப்பில் மலையாளத்தில் உள்ள டிவி சேனல்களில் தொகுப்பாளராகப் பங்களிக்கத் தொடங்கினார். பள்ளி வாழ்க்கையை முடித்த பின்னர், திருவனாதபுரத்தின் *மார் இவானியோஸ்* கல்லூரியில் இளங்கலை இதழியல், வெகுஜன தொடர்பு மற்றும் வீடியோ தயாரிப்பு ஆகியவற்றில் சேர்ந்தார். பட்டம் பெறுவதற்கு முன்பே, அர்த்தனா மாதிரியாகத் தனது வாழ்க்கையைத் தொடங்கினார். ஸ்ரீகண்டன் நாயர் ஏற்பாடு செய்த பொழுதுபோக்கு மற்றும் பிரபலமான விளையாட்டு நிகழ்ச்சியான ஸ்மார்ட் ஷோவை தொகுத்தளித்தார் அந்நிகழ்ச்சியை ஃப்ளவர்ஸ் (டிவி சேனல்) ஒளிபரப்பிய பின்னர் அவர் புகழ் பெற்றார். நடிகர் சுரேஷ் கோபியுடன் நிங்கல்கம் ஆகாம் கோடீஷ்வரனுக்கான விளம்பரங்களையும் செய்தார்.

## திரைப்படங்கள்

## மேற்கோள்கள்

## வெளி இணைப்புகள்
* 
* 

பகுப்பு:தமிழ்த் திரைப்பட நடிகைகள்
பகுப்பு:தமிழ்நாட்டு நடிகைகள்
இரண்டாம் தூத்மோஸ்

**இரண்டாம் தூத்மோஸ்** (**Thutmose II**)  பண்டைய எகிப்தின் புது எகிப்திய இராச்சியத்தை ஆண்ட பதினெட்டாம் வம்சத்தின் நான்காம் பார்வோன் ஆவார்.  இரண்டாம் தூத்மோஸ் எகிப்தை கிமு 1493 முதல் 1479 முடிய 14 ஆண்டுகள் ஆண்டார். இவரது பட்டத்தரசி ஆட்செப்சுட்டு ஆவார். இரண்டாம் தூத்மோசின் இறப்பிறகுப் பின்னர் அவரது பட்டத்தரசி ஆட்செப்சுட்டு எகிப்தை கிமு 1507 முதல் கிமு 1458 முடிய 21 ஆண்டுகள் ஆண்டார். ஆட்செப்சுட்டுவின் மறைவிற்குப் பின் மூன்றாம் தூத்மோஸ் அரியணை ஏறினார். 1881-இல் இரண்டாம் தூத்மோசின் மம்மி தேர் எல் பகாரியில் கண்டுபிடிக்கப்பட்டது. 

இரண்டாம் தூத்மோசின் கல்லறைக் கோயில் தீபை நகரத்திற்கு அருகே தேர் எல் பகாரியில் இராணி ஆட்செப்சுட்டுவின் கல்லறைக் கோயிலுடன் உள்ளது. இரண்டாம் தூத்மோசின் மம்மி கெய்ரோ எகிப்திய அருகாட்சியகத்தில் உள்ளது.

## போர்கள்
இரண்டாம் தூத்மோஸ் பண்டைய அண்மை கிழக்கின்  புறாத்து ஆறு பாயும் தற்கால சிரியாவின் பகுதிகளை போர் மூலம் கைப்பற்றினார். 
 
## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு  அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் இரண்டாம் தூத்மோஸ் மம்மியும் எடுத்துச் செல்லப்பட்டது. 

## இதனையும் காண்க
* எகிப்திய பரோக்களின் பட்டியல்
* பண்டைய எகிப்திய அரசமரபுகள் 

## மேற்கோள்கள்

## வெளி இணைப்புகள்

பகுப்பு:எகிப்திய மன்னர்கள்
பகுப்பு:எகிப்தின் பதினெட்டாம் வம்சம்  
பகுப்பு:பண்டைய எகிப்து
நந்தசங்கர் மேத்தா

**நந்தசங்கர் துல்சாசங்கர் மேத்தா** (**Nandshankar Tuljashankar Mehta)** (1835 ஏப்ரல் 21 - 1905 சூலை 17) இவர் ஓர் இந்திய குசராத்தி மொழி எழுத்தாளரும் மற்றும் சமூக சீர்திருத்தவாதியுமாவார். குசராத்தியின் முதல் புதினமான *கரண் கெலோ*வுக்கு இவர் பெயர் பெற்றவர்.

## வாழ்க்கை
நந்தசங்கர் மேத்தா 1835 ஏப்ரல் 21 ஆம் தேதி சூரத்தில் கங்கலட்சுமி மற்றும் துல்சாசங்கர் மேத்தா ஆகியோருக்கு நகர் பிராமண குடும்பத்தில் பிறந்தார். இவர் தனது பத்து வயதில் ஆங்கிலப் பள்ளியில் படிப்பைத் தொடங்கினார். 1855 இல் நந்தகௌரியுடன் திருமணமான பிறகு, அதே பள்ளியில் உதவி ஆசிரியராக சேர்ந்தார்.

1858ஆம் ஆண்டில், பள்ளியின் முதல் இந்திய தலைமை ஆசிரியரானார். பின்னர் இவர் சூரத்தில் உள்ள ஆசிரியர் பயிற்சி கல்லூரியின் முதல்வராக நியமிக்கப்பட்டார். அங்கு இவர் 1867 வரை பணியாற்றினார். சூரத் நகராட்சியில் சேர்ந்த அரசாங்க பாடப்புத்தகக் குழுவின் உறுப்பினர் சர் தியோடர் ஹோப், இந்திய ஆட்சிப் பணியில் சேர மேத்தாவை ஊக்குவித்தார். அங்கலேஷ்வரின் நிர்வாக அலுவலராக வருவாய் துறையில் சேர்ந்தார். 1880இல் கட்ச் மாநிலத்தின் திவானாகவும் மற்றும் 1883இல் கோத்ராவில் உதவி அரசியல் முகவராகவும் பணியாற்றினார். இவருக்கு 1877இல் ராவ் பகதூர் பட்டம் வழங்கப்பட்டது.

இவர் ஒரு சமூக மற்றும் மத சீர்திருத்தவாதியாக இருந்தார். இவர் மேற்கத்திய கல்வியாளர்களிடம் கல்வி கற்றார்.இவர் பெண்களின் கல்வியை ஊக்குவிக்கும் பல சமூக அமைப்புகளுடன் நெருக்கமாக தொடர்பு கொண்டிருந்தார்; விதவை மறுமணம்; வெளிநாட்டு பயணங்களுக்கு சாதி தடையை நீக்குதல்; தீண்டாமையின் எதிர்ப்பு, மூடநம்பிக்கைகள் மற்றும் இயற்கைக்கு அப்பாற்பட்டது போன்ற நடவடிக்கைக்கும் ஆதரவாக இருந்தார். இவர், துர்காராம் மேத்தா, தல்பத்ராம் மற்றும் பிற இரண்டு சகாக்களுடன்; சமூக மற்றும் மத சீர்திருத்தங்களுக்காக அர்ப்பணிக்கப்பட்ட மானவ் தர்ம சபையை நிறுவினார். 1851 இல் மும்மையில் நிறுவப்பட்ட புத்திவர்தக சபையின் உறுப்பினராகவும் இருந்தார்.

1890இல் ஓய்வு பெற்ற பிறகு, இவர் பல அமைப்புகளுடன் இணைந்து பணியாற்றினார். 1905 சூலை 17 அன்று சூரத்தில் இறந்தார். இவர் மனுபாய் மேத்தாவின் தந்தை மற்றும் அன்சா மேத்தாவின் தாத்தாவுமாவார்.  இவர் மருத்துவரும், சுதந்திர ஆர்வலரும் மற்றும் சமூக சேவகருமான சுமந்த் மேத்தாவின் தாய்வழி தாத்தாவும் ஆவார்.

## படைப்புகள்
இவர் *கரண் கெலோ* என்ற நூலை எழுதினார். இவர் 1863 இல் தொடங்கி 1866 இல் இதை நிறைவு செய்தார். 1298 இல் அலாவுதீன் கில்சியின் துருக்கியப் படைகளால் தோற்கடிக்கப்பட்ட குசராத்தின் கடைசி ராஜபுத்திர ஆட்சியாளர் (சி .1296 - 1304) கரண் வகேலாவை இந்த நூல் சித்தரிக்கிறது.

ஆர்.ஜி. பண்டார்கரின்  சமசுகிருத மார்கோபதேசிகா மற்றும் முக்கோணவியல்  குறித்த ஆங்கில பாடப்புத்தகத்தை குசராத்தி மொழியில் மொழிபெயர்த்தார். இவர் செய்தித்தாள்களில் பல கட்டுரைகளை எழுதியிருந்தார். இவரின் மகன் விநாயக் மேத்தா இவரது வாழ்க்கை வரலாற்றை எழுதியிருந்தார்.

## குறிப்புகள்

## வெளி இணைப்புகள்

பகுப்பு:ராவ் பகதூர் பட்டம் பெற்றவர்கள்
பகுப்பு:1905 இறப்புகள்
பகுப்பு:1835 பிறப்புகள்
குலாம் ரசூல் கல்வான்

**குலாம் ரசூல் கல்வான்** (**Ghulam Rassul Galwan**) இந்தியாவின் கிழக்கு லடாக் பிரதேசத்தில் 1878-இல் பிறந்த மலையேற்ற வீரர் ஆவார். இவர் காரகோரம், கே 2 மற்றும் பாமிர் மலைகளில் பயணிக்க  ஐரோப்பிய ஆய்வாளர்களுக்கும், பிரித்தானிய இராணுவ அதிகாரிகளுக்கும், மலையேற்ற வீரர்களுக்கும் உதவிய சுற்றுலா வழிகாட்டியாவர்.

1887 ஆம் ஆண்டில், உலகின் இரண்டாவது மிக உயரமான கே 2 கொடுமுடியின் உயரத்தை அளப்பதற்கு ஆங்கிலேயப் புவியியலாளரான மேஜர் ஹென்றி காட்வின் ஆஸ்டினுடன் குலாம் ரசூல் கால்வான் 
மலையேற்றப் பயணத்திற்கு வழிகாட்டியாக செயல்பட்டார்.

1892 ஆம் ஆண்டில், டன்மோர் சார்லஸ் முர்ரே எனும் ஆங்கிலேய இராணுவ அதிகாரியுடன் ருசியாவுக்கு எதிராக பாமிர் மலைப்பகுதிகளில் மேற்கொண்ட உளவுப் பணிக்காக அவருடன், குலாம் ரசூல் கல்வான் பயணம் செய்தார்.

1890 மற்றும் 1896 ஆம் ஆண்டுகளில், குலாம் ரசூல் கல்வான் ஆங்கிலேய-திபெத்திய ஒப்பந்தத்தை உருவாக்கிய சர் பிரான்சிஸ் யங்ஹஸ்பெண்டுடன் இமயமலை பகுதிகளில் நீண்ட பயணம் செய்தார், இது பிரித்தானிய இந்தியா அரசாங்கத்திற்கும் நடு ஆசியா, திபெத், சீனா மற்றும் நேபாளம் ஆகிய பகுதிகளுக்கும் நீண்டகால வர்த்தக உறவுகளை மேம்படச் செய்தது.  1913 இல், அவர் இத்தாலிய விலங்கியல் நிபுணர் பிலிப்போ டி பிலிப்பியுடன் மலையேறறத்திற்கு சென்றார். குலாம் ரசூல் கால்வான் 1925-இல் தமது 47-வது அகவையில் மறைந்தார்.

## மரபுரிமைப் பேறுகள்
பிரித்தானிய இந்தியாவின் ஆட்சியாளர்கள் குலாம் ரசூல் கல்வானின் நினைவைப் போற்றும் வகையில், கிழக்கு லடாக்-திபெத் இடையே உள்ள ஒரு பள்ளத்தாக்கிற்கும், ஒரு ஆற்றுக்கும் கல்வான் பள்ளத்தாக்கு மற்றும் கல்வான் ஆறு பெயரிட்டனர்.
## இதனையும் காண்க
* மல்லி மஸ்தான் பாபு
* டஷி நுங்ஷி மாலிக்
* மாலவத் பூர்ணா

## மேற்கோள்கள்

## வெளி இணைப்புகள்
*   India-China standoff: Where is Galwan valley and why is it so strategic?

பகுப்பு:இந்திய மலையேற்ற வீரர்கள்
பகுப்பு:லடாக்கிய மக்கள்
பகுப்பு:1878 பிறப்புகள்
பகுப்பு:1925 இறப்புகள்
தி கிட்டாவாடா

**கிட்டாவாடா (The Hitavada)** என்பது ஒரு ஆங்கில நாளிதழாகும். இது முக்கியமாக இந்தியாவின் மத்திய பகுதிகளில் பரவலாக படிக்கப்படுகிறது. சுதந்திர போராட்ட வீரர் கோபால கிருஷ்ண கோகலே என்பவரால்1911 இல் நாக்பூரில் நிறுவப்பட்டது. பாரதிய ஜனதா கட்சி  நாக்பூர் நாடாளுமன்ற முன்னால் உறுப்பினரும், தற்போதைய தமிழ்நாட்டின் ஆளுநருமான பன்வாரிலால் புரோகித்துக்குச் சொந்தமான புரோகித் நிறுவனத்தால் இந்த செய்தித்தாள் கையகப்படுத்தப்பட்டது. 2011 ஆம் ஆண்டில், இது தனது 100 ஆண்டுகளை நிறைவு செய்து, அதன் நூற்றாண்டு விழாவை கொண்டாடியது. இவ்விழாவினை அப்போதைய இந்தியக் குடியர்சுத்தலைவராக இருந்த பிரதிபா பாட்டீல் திறந்து வைத்தார்.

## வரலாறு
கிட்டாவாடாவை மத்திய இந்திய நகரமான நாக்பூரில் சுதந்திர போராட்ட வீரர் கோபால் கிருஷ்ணா கோகலே தொடங்கினார். இது நாக்பூரின் முதல் மற்றும் ஒரே ஆங்கில நாளிதழாகும். 20 ஆம் நூற்றாண்டின் நடுப்பகுதியில், இது  *நாக்பூர் டைம்ஸ்* என்ற ஒரு மற்றொரு ஆங்கில நாளேட்டினை போட்டியாகக் கண்டறிந்தது. இருப்பினும் அது மூடப்பட்டது. பின்னர், 1978 ஆம் ஆண்டில் கிட்டாவாடா, பன்வாரிலால் புரோகித் அவர்களால் கையக்கபடுத்தப்பட்டது. *[[இந்தியன் எக்சுபிரசு|இந்தியன் எக்ஸ்பிரஸ்]]*, *[[தி டைம்ஸ் ஆஃப் இந்தியா]]* மற்றும் நாக்பூரில் உள்ள *லோக்மத் டைம்ஸ்* ஆகியவற்றுடன், போபால் மற்றும் ராய்ப்பூரில் *[[ஹிந்துஸ்தான் டைம்ஸ்|இந்துஸ்தான் டைம்ஸ்]]* மற்றும் *சென்ட்ரல் க்ரோனிகல்* ஆகியவற்றுடன் போட்டியிட்டாலும், கிட்டாவாடா இன்று மத்திய இந்தியாவின் தினசரி அதிக அளவில் விற்கப்படும் ஆங்கில பத்திரிக்கையாகும். நாக்பூர் நகரில் மட்டும் அதிகபட்சம் 130000 உடன் மத்திய இந்தியா முழுவதும் தினசரி 200000 க்கும் மேற்பட்ட பிரதிகள் விற்கப்படுகின்றன.

## பதிப்புகள் மற்றும் இணைப்புகள்
கிட்டாவாடா ஒரே நேரத்தில் நாக்பூர், ஜபல்பூர், ராய்ப்பூர் மற்றும் போபால் நகரங்களில் இருந்து வெளியிடப்படுகிறது. ஒவ்வொரு நகர பதிப்பிலும் சிட்டி லைன் என்று அழைக்கப்படும் ஒரு சிறப்பு இணைப்பு உள்ளது. இது உள்ளூர் நகர செய்திகள் மற்றும் ஈடுபாடுகளைக் கையாள்கிறது. கிட்டாவாடா பிராந்திய பதிப்புகளையும் கொண்டுள்ளது:

## குறிப்புகள்

பகுப்பு:இந்திய ஆங்கிலப் பத்திரிகைகள்
வ சோ ஆண்கள் மேல்நிலைப் பள்ளி

**வ. சோ. ஆண்கள் மேல்நிலைப் பள்ளி** (*V. S. Boys Higher Secondary School*) இந்தியாவின் தமிழ்நாடு மாநிலத்தில் திருவாரூரில் உள்ளது. நூற்றாண்டு கண்ட இக்கல்வி நிறுவனம் தற்போது ஸ்ரீ ஜி.ஆர்.எம் கல்வி முகவாண்மையால் நிர்வகிக்கப்பட்டு வருகிறது.  ஒருங்கிணைந்த தஞ்சாவூர் மாவட்டத்தின் மதிப்புமிக்க பள்ளிக்கூடங்களில் ஒன்றாகக் கருதப்படுகிறது. ஆறாம் வகுப்பு முதல் பனிரெண்டாம் வகுப்பு வரை உள்ள மாணவர்கள் பயில்கின்றனர்.

## வரலாறு
வ சோ ஆண்கள் மேல்நிலைப் பள்ளி 1916ஆம் ஆண்டு அன்றைய அரசாங்கத்தால் நிறுவப்பட்டது. இதன் அக்காலப் பெயர் கழகப் பள்ளி என்பதாகும். அக்காலத்தில் Board High School  என ஆங்கிலத்தில் என்று அழைக்கப்பட்டது.

## சில குறிப்பிடத்தக்க முன்னாள் மாணவர்கள
### அரசியலில்

* மு. கருணாநிதி முன்னாள் தமிழக முதலமைச்சர்
* க. அன்பழகன் முன்னாள்  தமிழக நிதியமைச்சர்
* முரசொலி மாறன் முன்னாள் இந்திய நாடாளுமன்ற உறுப்பினர்
* ஹாஜாகனி, தமுமுக, தமிழக அரசியல்வாதி, பேராசிரியர் 

### இதழியலில்
* சின்னக்குத்தூசி , திராவிட இயக்க பத்திரிக்கையாளர்
* கோவி லெனின்,  இதழியலாளர், நக்கீரன் குழுமம்

## மேற்கோள்கள்

பகுப்பு:திருவாரூர் மாவட்டத்திலுள்ள பள்ளிகள்
அகரம், திருப்புவனம்

**அகரம்** (**Agaram**) என்பது தமிழ்நாட்டின் சிவகங்கை மாவட்டம், திருப்புவனம் வட்டம், திருப்புவனம் ஊராட்சி ஒன்றியம், கழுகேர்கடை ஊராட்சியில் அமைந்த கிராமம் மற்றும் தொல்லியல் களம் ஆகும். கீழடி அகழாய்வு மையம், அகரம் கிராமத்திற்கு 6 கிலோ மீட்டர் தொலைவில் உள்ளது.
அகரத்தில் நடைபெற்ற அகழாய்வில் தங்க நாணயம்  கண்டுபிடிக்கப்பட்டுள்ளது.

## அமைவிடம்
மதுரை-இராமேஸ்வரம் நெடுஞ்சாலையில் திருப்புவனம் அருகே அமைந்த அகரம் கிராமம், திருப்புவனத்திற்கு 6 கி.மீ. தொலைவிலும், சிவகங்கையிலிருந்து 29 கி.மீ. தொலைவிலும், மதுரையிலிருந்து 20 கி.மீ. தொலைவிலும் உள்ளது. இதன் அஞ்சல் சுட்டு எண் 630611 ஆகும். தொலைபேசி குறியீடு எண் 04574 ஆகும்.  இதனருகே அமைந்த பெரிய நகரம் மதுரை ஆகும்.
## இதனையும் காண்க
* கீழடி அகழாய்வு மையம்
*கீழடி
* மணலூர்
*கொந்தகை

## மேற்கோள்கள்


பகுப்பு:தமிழக தொல்லியற்களங்கள்
பகுப்பு:தமிழர் தொல்லியல்
பகுப்பு:இந்தியத் தொல்லியற்களங்கள்
பகுப்பு:சிவகங்கை மாவட்டத்திலுள்ள கிராமங்கள்
பழையனூர்

**பழையனூர்** (**Palayanoor**) என்பது தமிழ்நாட்டின் சிவகங்கை மாவட்டம், திருப்புவனம் வட்டம், திருப்புவனம் ஊராட்சி ஒன்றியம், பழையனூர் ஊராட்சியில் அமைந்த ஒரு கிராமம் ஆகும். பழையனூர் கிராமம், திருப்புவனத்திலிருந்து 10 கிலோ மீட்டர் தொலைவிலும், சிவகங்கையிலிருந்து 28 கிலோ மீட்டர் தொலைவிலும் அமைந்துள்ள்து. இதன் அருகில் உள்ள பெரிய நகரம் மதுரை ஆகும். இதன் அஞ்சல் சுட்டு எண் 630610 ஆகும். பழையனூர் கிராமம் திருப்பாச்சேத்திக்கு அருகில் உள்ளது.

## அருகமைந்த கிராமங்கள்
* மேலசொரிக்குளம் 4 கி.மீ.
* மாரநாடு 5 கி.மீ.
* கீழசொரிக்குளம் 5 கி.மீ.
* முதுவன்திடல் 6 கி.மீ.
* வீரனேந்தல் 6 கி.மீ.

## மேற்கோள்கள்


பகுப்பு:சிவகங்கை மாவட்டத்திலுள்ள கிராமங்கள்
சியோக் ஆறு

**சியோக் ஆறு** (*Shyok River*) (;   சியோக் ஆறு இந்தியாவின் லடாக்கின் வடகிழக்கில் உள்ள காரகோர மலைகளில் ஒன்றான  சியாச்சின் பனிப்பாறைகளில் உற்பத்தியாகி தெற்கே  லே மாவட்டத்தின் வழியாக பாய்ந்து, பின்னர் வடமேற்கே பாகிஸ்தான் ஆக்கிரமிப்பு பகுதியான ஜில்ஜித்-பல்டிஸ்தான் வழியாக 550 கிலோ மீட்டர் பாய்ந்து பின் சிந்து ஆற்றில் கலக்கிறது. கல்வான் ஆறு சியோக் ஆற்றுடன் கலக்கிறது.

## இதனையும் காண்க
* கல்வான் ஆறு
* குலாம் ரசூல் கல்வான்
* தவுலத் பெக் ஓல்டி
* துர்புக்-சியோக்-தவுலத் பெக் ஓல்டி சாலை
* பாங்காங் ஏரி 
* உண்மையான கட்டுப்பாட்டுக் கோடு 
* திஸ்கித்
* துர்புக்

## ஆதாரங்கள்
*Sharad Singh Negi: *Himalayan Rivers, Lakes, and Glaciers*. Indus Publishing 1991, 
*H. N. Kaul: *Rediscovery of Ladakh*. Indus Publishing 1998, , p.&nbsp;30-31 (restricted online version (Google Books))

## அடிக்குறிப்புகள்

## வெளி இணைப்புகள்

*''Shyok River'' at the பிரித்தானிக்கா கலைக்களஞ்சியம்
*Shyok River
*Shyok
*"Shyok Valley Project - An Experiment In Suof Jammu and Kashmir"

பகுப்பு:இலடாக்கு ஆறுகள்
பகுப்பு:லே மாவட்டம்
ஒளிக் குறி உணரி

**ஒளிக் குறி உணரி அல்லது ஒளிக் குறி படிப்பி** என்பது (Optical mark recognition) கணக்கெடுப்புகள் மற்றும் தேர்வுகள் போன்ற மனிதர்களால் குறிக்கப்பட்ட கணினிக் கோப்புகளின் தரவுகளை உணரும் செயல்முறைகளைக் குறிப்பது ஆகும். இவைகள் சரியான விடையினை தேர்வு செய்தல் போன்ற கேள்வியில் மனிதர்களால் வட்டத்தினுள் நிழலிட்ட பகுதியினை உணர்வதற்காகப் பயன்படுத்தப்பட்டு வருகிறது.   

## ஒளிக் குறி உணரி பின்னணி
thumb| ஓஎம்ஆர் சோதனை படிவம்
பல பாரம்பரிய OMR சாதனங்கள் ஒரு பிரத்யேக படிம வருடி சாதனத்துடன் செயல்படுகின்றன, இது படிவ தாளில் ஒளியின் ஒளியைப் பிரகாசிக்கிறது. ஒரு பக்கத்தில் முன்னரே தீர்மானிக்கப்பட்ட நிலைகளில் உள்ள மாறுபட்ட பிரதிபலிப்பு பின்னர் இந்த குறிக்கப்பட்ட பகுதிகளைக் கண்டறியப் பயன்படுகிறது, ஏனெனில் அவை காகிதத்தின் வெற்று பகுதிகளை விட குறைந்த ஒளியை பிரதிபலிக்கின்றன. 

இன்றைய ஒளிக் குறி உணரிகள் மனிதர்களால் நிரப்பப்படும் வகையில் பல சிறப்பம்சங்களைக் கொண்டுள்ள படிவங்களாக உள்ளன.  இந்த படிவங்கள் கணினி படிம வருடிக்கு உகந்ததாக உள்ளன, அச்சிடலில் பதிவுசெய்தல் போன்றவற்றில் கவனமாக  வடிவமைக்கப்படுவதால் தெளிவின்மையின் அளவு குறைக்கப்படுகிறது. அதன் மிகக் குறைந்த பிழை வீதம், குறைந்த செலவு மற்றும் எளிதில் பயன்படுத்துவது ஆகியவற்றின் காரணமாக, ஓஎம்ஆர் வாக்குகளை கணக்கிடுவதற்கான பிரபலமான முறையாக உள்ளது.          

### ஒளிபடிப்பி விடைத்தாள்
[thumb|350x350px| ஒளிபடிப்பி விடைத்தாளில் குறிக்கப்பட்ட [பள்ளிக்கல்வி மதிப்பீட்டுத் தேர்வு|பள்ளிக்கல்வி மதிப்பீட்டுத் தேர்வின் கணித கேள்விக்கான பதில் ]]
ஒளி படிப்பி தாள் அல்லது குமிழ் தாள் என்பது பலதேர்வுக் கேள்விகளுக்காக சிறப்பாக வடிவமைக்கப்பட்ட ஒரு வடிவம் ஆகும். இதில் உள்ள விடைகளை கண்டறிய ஒளிக் குறி உணரி பயன்படுகிறது.   



### OMR அபிவிருத்தி நூலகங்கள்

### கட்டற்ற ஒளிக் குறி உணரி மென்பொருள்
பினவரும் சில ஒளிக் குறி உணாரி மென்பொருள்கள் இலவச அல்லது திறந்த மூல உரிமங்களின் கீழ் உருவாக்கப்பட்டு விநியோகிக்கப்படுகின்றன: 
### ஒளிக் குறி உணரி மென்பொருள்கள்



## வரலாறு
தேர்வு தாளில் முன்னரே தீர்மானிக்கப்பட்ட நிழலிடப்பட்ட அல்லது நிழலிடப்படாத குறிகளைக் கண்டறிய ஒளிக் குறி உணரி பயன்படுகிறது.  19 ஆம் நூற்றாண்டின் முற்பகுதியிலும் 20 ஆம் நூற்றாண்டிலும் பார்வையற்றவர்களுக்கு உதவும் இயந்திரங்களுக்கு காப்புரிமை வழங்கப்பட்டது.  

## பயன்பாடு
இதன்  பயன்பாடு பள்ளிகள் அல்லது தரவு சேகரிப்பு முகவர் நிறுவனங்களுக்கு மட்டுமல்லாது பல வணிகங்கள் மற்றும் சுகாதார முகவர் நிறுவனங்கள் தங்கள் தரவு உள்ளீட்டு செயல்முறைகளை சீராக்க மற்றும் உள்ளீட்டு பிழையை குறைக்க இதனைப்  பயன்படுத்துகின்றன. OMR, OCR மற்றும் ICR தொழில்நுட்பங்கள் அனைத்தும் காகித வடிவங்களிலிருந்து தரவு சேகரிப்பதற்கான வழிமுறையை வழங்குகின்றன.  

### பயன்பாடுகள்
thumb| ஜப்பான் ரேசிங் அசோசியேஷன் புகுஷிமா ரேஸ்கோர்ஸ், ஜப்பானில் பயன்படுத்தப்படும் ஒளிக் குறி உணரி பந்தய படிவம்.

* நிறுவன ஆராய்ச்சியின் செயல்பாட்டில் 
* சமூக ஆய்வுகள் 
* நுகர்வோர் ஆய்வுகள் 
* தேர்வு (மதிப்பிடுதல்) 
* மதிப்பீடுகள் மற்றும் கருத்து 
* தரவு தொகுப்பு 
* தயாரிப்பு மதிப்பீடு 
* நேரத் தாள்கள் மற்றும் சரக்கு எண்ணிக்கைகள் 
* உறுப்பினர் சந்தா படிவங்கள் 
* லாட்டரிகள் மற்றும் வாக்களிப்பு 
* ஜியோகோடிங் (எ.கா. அஞ்சல் குறியீடுகள் ) 
* அடமானக் கடன், வங்கி மற்றும் காப்பீட்டு விண்ணப்பங்கள் 

## சான்றுகள்


பகுப்பு:மதிப்பீடுகள்
எவிங்கைட்டு

**எவிங்கைட்டு** *(Ewingite)* என்பது Mg8Ca8(UO2)24(CO3)30O4(OH)12•138H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். செக் குடியரசின் பிளாவ்னோ சுரங்கத்திலுள்ள செக் குடியரசின் அறிவியல் கல்வி கழகத்தில் இடம்பெற்றுள்ள இயற்பியல் நிறுவனத்தைச் சேர்ந்த யாகூப் பிளாசில் இக்கனிமத்தைக்  கண்டுபிடித்தார். பூமியில் கட்டமைப்பு ரீதியாக மிகவும் சிக்கலாக அறியப்பட்டுள்ள கனிமம் இதுவென்று நோட்ரே தேம் பல்கலைக்கழகத்தின் டிராவிசு ஓல்டு மற்றும் சகாக்கள் எவிங்கைட்டைக் குறித்து விவரித்தனர். அமெரிக்காவின் சிடான்போர்டு பல்கலைக்கழகத்தைச் சேர்ந்த புவி அறிவியல் பேராசிரியர் உரோத்னெ சி எவிங்கு நினைவாக இக்கனிமத்திற்கு எவிங்கைட்டு என்று பெயரிடப்பட்டது.
 
இக்கனிமம் மிகவும் அரிதானதாகும். ஏனெனில் இதன் pH அளவும் இதை உருவாக்க  தேவைப்படும் கூட்டமைவு வரம்பும் மிகக்குறுகியவையாகும்.   இந்நிபந்தனைகள் பிளாவ்னோ சுரங்கத்தில் மட்டுமே நிகழ்கின்றன. சுரங்கத்தின் ஈரப்பதமான சூழலில் நிகழும் யுரேனியம் ஆக்சிஜனேற்றம் மூலம் எவிங்கைட்டு உருவாகிறது.
 
இராபிட்டைட்டு, சுவார்ட்சைட்டு, அல்பிரக்டுகிரௌபைட்டு போன்ற கனிமங்களின் வேதிப் பண்புகளுடன் எவிங்கைட்டின் பண்புகள் ஒத்துள்ளன.
 
லாசு ஏஞ்சல்சு மாகாணத்திலுள்ள இயற்கை வரலாற்று அருங்காட்சியகத்தில் சேகரித்து வைக்கப்பட்டுள்ள கனிமவியல் பொருட்களில் எவிங்கைட்டின் மாதிரி இடம்பெற்றுள்ளது. 

பன்னாட்டு கனிமவியல் சங்கம் எவிங்கைட்டு  கனிமத்தை Ewg என்ற குறியீட்டால் அடையாளப்படுத்துகிறது.

## தோற்றம்
செக் குடியரசின் மேற்கு பகுதியிலுள்ள பொகிமியாவில் இடம்பெற்றுள்ள கார்லோவி வேரி மண்டலத்தின் பிளாவ்னோ சுரங்கத்தில் எவிங்கைட்டு கிடைக்கிறது.

## மேற்கோள்கள்

பகுப்பு:கால்சியம் கனிமங்கள்
பகுப்பு:யுரேனியம்(VI) கனிமங்கள்
பகுப்பு:கார்பனேட்டு கனிமங்கள்
பகுப்பு:யுரேனைல் சேர்மங்கள்
பகுப்பு:நாற்கோணவமைப்புக் கனிமங்கள்
இவான் அனிசின்

**இவான் அனிசின்** *(Ivan Aničin)*, (பிறப்பு: 25 மார்ச்சு 1944, போர், செர்பியா, [யூகோசுலாவியா) ஒரு செர்பிய, யூகோசுலாவிய அணுக்கரு இயற்பியலாளர் ஆவார். இவர்  [துகள் இயற்பியல், வானியற்பியல், அண்டவியல் ஆகிய துறைகளில் வல்லுனரும் ஆவார்.  இவர் பல்கலைக்கழகப் பேராசிரியராகவும் தகைமைசான்ற ஆய்வாளராகவும் பெல்கிரேடு (செர்பியா), பிரிசுட்டல் (ஐக்கிய இராச்சியம்), கிரெனோபல் (பிரான்சு), மூனிச்சு (செருமனி) ஆகிய நாடுகளின் அறிவியல் நிறுவன்ங்களில் பேராசிரியராகவும் பணிபுரிந்துள்ளார்.
## மேற்கோள்கள்

பகுப்பு:1944 பிறப்புகள்
பகுப்பு:2016 இறப்புகள்
பகுப்பு: அண்டவியலாளர்கள்
பகுப்பு:துகள் இயற்பியலாளர்கள்
பகுப்பு:செர்பிய இயற்பியலாளர்கள்
மனுபாய் மேத்தா

**சர் மனுபாய் நந்தசங்கர் மேத்தா (Sir Manubhai Nandshankar Mehta)** (1868 சூலை 22 - 1946 அக்டோபர் 14) இவர் 1916 மே 19 முதல் 1927 வரை பரோடா அரசின் திவானாகப் பணியாற்றியவராவார். 1927 முதல் 1934 வரை இவர் பிகானேர் ( பிகானேர் இராச்சியம் ) திவானாகவும் இருந்தார்.

## வாழ்க்கை
இவர் குசராத்தி மொழி எழுத்தாளரும் மற்றும் சமூக சீர்திருத்தவாதியுமான  நந்தசங்கர் மேத்தா என்பவருக்கு 1868 சூலை 22 அன்று பிறந்தார். இவர் மும்பையின் எல்பின்ஸ்டோன் கல்லூரியில் கல்வி பயின்றார். 

## வகித்த பதவிகள்
1891-1899 காலப்பகுதியில் பரோடா கல்லூரியில் தர்க்கம் மற்றும் தத்துவத்துறை பேராசிரியராகவும் சட்ட விரிவுரையாளராகவும் பணியாற்றினார். இவர் 1899-1906 காலப்பகுதியில் பரோடா அரசின் மகாராஜா கெய்க்வாட்டின் தனிச் செயலாளராகவும், 1914 முதல்1916 வரை வருவாய் அமைச்சராகவும் இருந்தார். இவர் 1916 மே 9, முதல் 1927 வரை பரோடா அரசின் திவானாகவும் மற்றும் நிர்வாகியாகவும் பணியாற்றியுள்ளார். பின்னர் பிகானேர் இராச்சியத்தைச் சேர்ந்த மகாராஜா கங்கா சிங், பரோடா மாநிலத்திலிருந்து மனுபாய் மேத்தாவைக் அழைத்து வந்து 1927 இல் பிகானேர் மாநிலத்தின் முதல் பிரதமராக ஆக்கினார். இவர் 1934 வரை அங்கு பணியாற்றினார். 1940 வரை பிகானேர் மாநில நிர்வாகியாக தொடர்ந்தார். 

## பணிகள்
பிகானேர் மாநில ஊழியர்களுக்கு ஓய்வுபெறும் வயதை 55 வயதிலிருந்து 58 வயதாக நிர்ணயித்தார். இலண்டனில் நடைபெற்ற மூன்று வட்ட மேசை மாநாடுகளுக்கு இவர் இந்திய மாநிலங்கள் சார்பாக பிரதிநிதியாகச் சென்றார். பிகானேரின் மகாராஜா கங்கா சிங் இல்லாத நிலையில் சர் மனுபாய் மேத்தா அவருக்கு மாற்றாக செயல்பட்டார். இதேபோல் இவர் 1933இல் நடந்த உலக சுகாதார மாநாட்டில் கலந்து கொண்டார். மேலும் 1933இல் கூட்டு நாடாளுமன்றக் குழுவிற்கு இந்திய மாநிலங்களின் பிரதிநிதியாக இருந்தார். இவர் குவாலியர் மாநில உள்துறை அமைச்சராக 1937 இல் நியமிக்கப்பட்டார்.  

பரோடாவின் சீர்திருத்தங்களை கட்டமைத்த முக்கிய கலைஞர்களில் ஒருவராக இவர் கருதப்பட்டார். 1920களில் தொடங்கி பிரிட்டிசு இளவரசரின் அமைப்பின் மூலம் சுதேச இந்தியா முழுவதும் அரசியலமைப்பு, ஜனநாயக சீர்திருத்தங்களை மதமாற்றம் செய்வதற்கான முயற்சியை இவர் வழிநடத்தினார். இதை கோப்லாண்ட் "மேத்தா உத்தி" என்று அழைத்தார். 1940களின் பிற்பகுதியில், கிட்டத்தட்ட அனைத்து முக்கிய மாநிலங்களும் பிகானேர், கோட்டா, ஜெய்ப்பூர், அல்வார், தோல்பூர் மற்றும் குவாலியர் போன்ற மாநிலங்களில் சீர்திருத்த நடவடிக்கைகளை ஏற்றுக்கொண்டன.  

## இறப்பு
மனுபாய் மேத்தா 1946 அக்டோபர் 14 அன்று இறந்தார்.   ஒரு சீர்திருத்தவாதியும், சமூக ஆர்வலரும், கல்வியாளரும், சுதந்திர ஆர்வலருமான அன்சா ஜீவராஜின் தந்தையாவார். 

## குறிப்புகள்

## வெளி இணைப்புகள்
* Princely States of India  A-J
* Pandit Bisheshwar Nath Kathju
* Sir Manubhai Nandshankar Mehta

பகுப்பு:பரோடா சமஸ்தான திவான்கள்
பகுப்பு:1946 இறப்புகள்
பகுப்பு:1868 பிறப்புகள்
பகுப்பு:குஜராத் மக்கள்
சாலிக் (சாலை சுங்கவரி)

**சாலிக்** (*Salik (road toll)*)  என்பது ஐக்கிய அரபு அமீரகத்தின், துபாயில் உள்ள மின்னணு கட்டண சாலை முறைக்கு வழங்கப்பட்ட பெயராகும்.  

## செயல்படும் முறை
இது வானலை அடையாளம் (RFID) தொழில்நுட்பத்தை அடிப்படையாகக் கொண்டது. ஒரு சுங்க சாவடியின் கீழ் செல்லும்போது ஏற்கனவே இணைத்து வைத்திருக்கும் கணக்கில் இருந்து கட்டணம் தானாகவே கழிக்கப்பட்டு விடும். 2007 சூலை 1 அன்று துபாயின், துபாய் சாலைகள் மற்றும் போக்குவரத்து ஆணையம் இந்தக்க் கட்டண முறையை அறிமுகப்படுத்தியது. வாகனங்களை பரிவர்த்தனைகளுக்காக சுங்கச்சாவடிகளில் நிறுத்தாமல் நேரம் வீணாகாமல் தொடர்ந்து ஓட்டவும் இம்முறை உதவுகிறது. 

இந்த வேகச்சீட்டுகளை அதிகாரப்பூர்வ வழங்குநர்களிடமிருந்தோ அல்லது வங்கிகளில் கணக்கு எண்ணில் பணம் செலுத்துவதன் மூலமோ அல்லது எண்ணெய் நிறுவனங்களின் விற்பனைமையங்களிலிருந்தும் வாங்கலாம்

* வாகன ஓட்டிகள் தங்கள் வாகனத்தின் முன்பக்க கண்ணாடியில் ஒட்டப்பட்ட மின் அட்டையின் மூலம் இது செயல்படுகின்றது. ஒவ்வொரு முறையும் ஒரு கட்டண வாயில் வழியாக வாகனம் செல்லும்போது 4 திர்ஹம் அவர்களின் கணக்கிலிருந்து கழிக்கப்படுகிறது.

## காலவரிசை
* 1 சூலை 2007  இரண்டு சுங்க வாயில்கள், ஒன்று அல் கர்ஹூத் பாலம் அருகேயும், ஷேக் ஜாயித் சாலையில் மால் ஆஃப் எமிரேட்ஸ் அருகேயும் நிறுவப்பட்டது. 
* செப்டம்பர் 2008 இல் மேலும் இரண்டு வாயில்கள் மக்தூம் பாலம் அருகே மற்றும் அல் சஃபா பூங்கா அருகேயும் நிறுவப்பட்டன.
* 2007 முதல் 2013 ஆம் ஆண்டு வரை ஒரு மணி நேரத்திற்குள் இரண்டு அல்லது மூன்று சாலிக் நுழைவாயில்களை கடந்தாலும் 4 திர்ஹாம் மட்டுமே கணக்கிலிருந்து கழிக்கப்பட்டது, மேலும் நாள் ஒன்றுக்கு அதிகபட்சமாக 24 திர்ஹாம் பெறப்பட்டது. 2013 ஆம் ஆண்டிற்க்கு பின்னர் இம்முறை மாற்றியமைக்கப்பட்டு எத்தனை முறை நுழைவாயில்களை கடந்தாலும் ஒவ்வொரு நுழைவுக்கும் 4 திர்ஹாம் வீதம் கழிக்கப்படுகின்றது.

## நிறுவப்பட்டுள்ள பிற இடங்கள்
* அல் கர்ஹூத் பாலம்
* அல் பர்ஷா (மால் ஆஃப் எமிரேட்ஸ்)
* அல் மக்தூம் பாலம் 
* அல் மம்ஜார் (வடக்கு)
* அல் மம்ஜார் (தெற்கு)
* விமான நிலைய சுரங்கப்பாதை
* அல் சபா 
* ஜெபல் அலி

## ஆதாரங்கள்
 

பகுப்பு:துபாயில் போக்குவரத்து
வெந்நீர் ஊற்றுகள், சாங் சென்மோ சமவெளி

**வெந்நீர் ஊற்றுகள்** (**Hot Springs** (**Kyam**) இந்தியாவின் வடக்கில் லடாக்  ஒன்றியப் பகுதியில் உள்ள லே மாவட்டத்திற்கு கிழக்கில் உள்ள உண்மையான கட்டுப்பாட்டுக் கோட்டிற்கு கிழக்கே அமைந்த **சாங் சென்மோ சமவெளி** மற்றும் சாங் சென்மோ ஆறு பாயும், இந்திய-சீனா எல்லைக்கு அருகில் அமைந்த பகுதியாகும். 

இப்பகுதியில் இந்திய - திபெத் எல்லைக் காவல்படையின் எல்லைக் கண்காணிப்பு காவல் சாவடி கொண்டது. இப்பகுதியில் வெந்நீர் ஊற்றுகள் அதிகம் இருப்பதால், இப்பகுதியை *வெந்நீர் ஊற்றுகள்*  என்றே அழைக்கப்படலாயிற்று.வெந்நீர் ஊற்று பகுதிக்கு கிழக்கில் 3 கிலோமீட்டர் தொலைவில்  **கொங்கா கணவாய்** உள்ளது.  
1959-இல் கொங்கா கணவாய் பகுதியில், இந்தியாவின் மத்தியக் காவல் படையினருக்கும்-சீனாவின் பாதுகாப்புப் படையினரிடையே மோதலில் பத்துக்கும் மேற்பட்ட இந்தியக் காவல் படையினர் கொல்லப்பட்டனர். இறந்த இந்தியக் காவல் படையினர் நினைவாக வெந்நீர் ஊற்றுப் பகுதியில் கட்டிடம் எழுப்பி, ஆண்டுதோறும் நினைவு நாளை, இந்திய இராணுவம் கடைப்பிடிக்கப்படுகிறது.  .

## இதனையும் காண்க
* தவுலத் பெக் ஓல்டி
* கல்வான் நதி
* பாங்காங் ஏரி
## மேற்கோள்கள்

## வெளி இணைப்புகள்

* Remembering supreme sacrifice of martyrs of CRPF on this day at Hot springs, Ladakh in 1959 - ITBP Twitter

பகுப்பு:லே மாவட்டம்
பகுப்பு:லடாக்